Innhold

# Kolonne-og-linjediagram

På den første siden av diagramveiviseren kan du velge diagramtype.

For å bruke denne funksjonen …

#### Fra menylinjen:

Velg Sett inn - Diagram - Diagramtype...

#### Fra grensesnittet med faner:

Velg Sett inn - Diagram - Diagramtype...

#### Fra verktøylinjer:

Sett in - Diagram

Velg deretter Kolonne og linje.

## Kolonne og linje

Et kolonne-og-linjediagram er en kombinasjon av et kolonnediagram og et linjediagram.

### Kolonner og linjer

Rektanglene i kolonnedataserien tegnes side om side, slik at du enkelt kan sammenligne verdiene deres.

Kolonner og linjer

### Stablede kolonner og linjer

Rektanglene i kolonnedataserien tegnes stablet oppå hverandre, slik at høyden på en kolonne visualiserer summen av dataverdiene.

Stablede kolonner og linjer

Du kan sette inn en sekundær Y-akse med Sett inn → Akser etter at du har avsluttet veiviseren.

### Antall linjer

Definerer antall linjer for kombinasjonsdiagrammer av søyler og linjer. De siste N dataseriene vises som linjer, de andre som søyler.

## Angi et dataområde

Det valgte dataområdets kolonner som er lengst til venstre (eller radene høyest opp), gir dataene som blir vist som kolonneobjekter. De andre kolonnene eller radene i dataområdet gir dataene som blir vist som linjeobjekter. Du kan endre tildelingen i fanen Dataserier i dialogvinduet Dataområder.

1. Velg dataområdet.

2. Velg enten dataserier i rader eller dataserier i kolonner.

3. Velg om dataområdet har overskrifter i første rad, første kolonne eller begge deler.

## Ordne dataserier

I Dataserier-listen ser du alle dataserier i det gjeldende diagrammet.

Dataseriene som blir vist som kolonner, står øverst i listen, mens de som blir vist som linjer, står nederst.

- Velg en oppføring i listen for å ordne dataseriene.

- Trykk på Legg til for å legge til en dataserie under den valgte serien. Den nye dataserien får samme type som den valgte serien.

- Trykk på Fjern for å fjerne den valgte serien fra listen.

- Bruk pilene for å flytte den valgte dataserien opp eller ned i listen. Slik kan du gjøre om en dataserie som blir vist som en kolonne, til en som blir vist som en linje, og motsatt. Dette endrer bare rekkefølgen i diagrammet, ikke i datakildetabellen.

## Endre dataserier

1. Velg en dataserie i listen for å se og endre egenskapene dens.

   I listen Dataområder får du se rollene navn og celleområdene til dataseriene.

2. Velg et element og endre innholdet i tekstfeltet nedenfor.

   Etiketten ved tekstfeltet viser den valgte rollen.

3. Skriv inn området eller velg Velg dataområde for å forminske dialogvinduet og velge området med musa.

Området til en datarolle som Y-verdier må ikke inneholde overskriftsceller.

## Endre kategorier eller dataoverskrifter

- Skriv inn eller velg et celleområde som skal bli brukt som tekst for kategorier eller dataoverskrifter.

Verdiene i området Kategorier blir vist som overskrifter på X-aksen.

## Sette inn diagramelementer

Bruk siden Diagramelementer i diagramveiviseren for å sette inn følgende elementer:

- Diagramtitler

- Forklaring

- Synlige rutenettlinjer

Bruk Sett inn-menyen når diagrammet er i redigeringsmodus for å sette inn andre elementer. Du kan velge blant følgende elementer:

- Sekundære akser

- Støtterutenett

- Dataoverskrifter

- Statistikk, for eksempel snittverdier, Y-feilstolper og trendlinjer

Bruk egenskapsvinduet til dataserien for å velge forskjellige dataoverskrifter for hver dataserie.

Lignende emner

Velge diagramtype

Sette inn diagrammer

Diagramveiviseren – Diagramtype

Diagramveiviseren – Dataområde

Diagramveiviseren – Dataoverskrifter

Diagramveiviseren – Diagramelementer

Supporter oss!