R1C1 Syntaks

Innhold

# R1C1 Referansesyntaks for Calc-formler

Calc støtter både R1C1 og den mer brukte A1-notasjonen for cellereferanser.

R1C1-notasjonen er aktivert i LibreOffice Calc-alternativene.

For å bruke denne funksjonen …

#### Fra menylinjen:

Velg LibreOffice - InnstillingerVerktøy - Alternativer - LibreOffice Calc - Formel - Syntaks.

#### Fra grensesnittet med faner:

I fanen Verktøy velger du Alternativer - LibreOffice Calc - Formel - Syntaks.

#### Fra tastaturet:

Alt + F12, deretter LibreOffice Calc - Formel - Syntaks.

## R1C1 notasjonen

I A1-notasjonen er kolonner merket med bokstaver og rader med tall, mens R1C1-notasjonen bruker tall for både kolonner og rader.

I R1C1-notasjonen viser LibreOffice Calc kolonneoverskrifter som tall.

Derfor tilsvarer celle A1 R1C1, som betyr rad 1 og kolonne 1, og celle A2 tilsvarer R2C1, det vil si rad 2 kolonne 1.

Den virkelige forskjellen kommer når man skriver formler og bruker en referanse til andre celler.

I R1C1-notasjonen er cellereferanser basert på deres posisjon i forhold til den aktive cellen.

Hvis du for eksempel refererer til celle B5 fra celle A1, viser R1C1-notasjonen den som R[4]C[1], som indikerer fire rader nedover og én kolonne til høyre for den aktive cellen.

Hvis den aktive cellen derimot er C3, refereres den samme cellen (B5) til som R[2]C[-1], som betyr to rader ned og én kolonne til venstre.

## Bruk av parenteser i R1C1-notasjonen

Parenteser angir den relative forskyvningen fra den aktive cellen.

Positive tall i parentes representerer en forskyvning til høyre for kolonner og nedover for rader.

Negative tall i parentes representerer en forskyvning til venstre for kolonner og oppover for rader.

Hvis det ikke finnes noen forskyvning for en rad eller kolonne (dvs. forskyvningen er null), utelates nullen i R1C1-notasjonen. For eksempel skrives en referanse til en celle i samme rad, men to kolonner til venstre, som RC[-2].

## Absolutte og relative referanser i R1C1-notasjon

Relative og absolutte referanser er bevart i R1C1-notasjonen. Tabellen nedenfor oppsummerer ekvivalensen. Gjeldende celle er R3C3 (C3)

A1-notasjon | R1C1 notasjon | Type referanse
--- | --- | ---
A1 | R[-2]C[-2] | Relativ referanse
$A1 | R[-2]C1 | Relativ rad og absolutt kolonne
A$1 | R1C[-2] | Absolutt rad og relativ kolonne
$A$1 | R1C1 | Absolutt referanse

## Områdeuttrykk i R1C1-notasjon

Som i A1-notasjonen fungerer områdeoperatorene på samme måte. For eksempel skrives en formel i celle R1C1 som summerer rad 1 til 10 i kolonne 3 som =SUM(RC[2]:R[9]C[2]).

For å beregne summen av alle verdiene i kolonne 4 til 7, skriv =SUM(C[3]:C[6]) i R2C1.

Lignende emner

Adresser og referanser, absolutte og relative

Formelalternativer

Supporter oss!