Innhold

# XML-filformat

LibreOffice bruker filformatet OpenDocument som standard ved lasting og lagring.

ODF-filformatet (OpenDocument File) er et standardisert filformat som brukes i mange programmer. Du finner flere opplysninger på nettstedet Wikipedia:wikipedia.org/wiki/OpenDocument.

## Navn på OpenDocument-filformater

LibreOffice bruker disse filformatene:

Dokumentformat | Filtype
--- | ---
ODF-tekst | *.odt
ODF-tekstmal | *.ott
ODF-hoveddokument | *.odm
ODF Hoveddokumentsmal | *.otm
HTML-dokument | *.html
HTML-dokumentmal | *.oth
ODF-regneark | *.ods
ODF-regnearkmal | *.ots
ODF-tegning | *.odg
ODF-tegningsmal | *.otg
ODF-presentasjon | *.odp
ODF-presentasjonsmal | *.otp
ODF-formeldokument | *.odf
ODF-database | *.odb
LibreOffice-utvidelse | *.oxt

HTML er ikke et OpenDocument-format.

ODF-diagram er navnet til filformatet som brukes til frittstående diagrammer. Dette formatet, som har filetternavnet *.odc, er ikke i bruk.

## Utviklingen av OpenDocument-formatet

OpenDocument-formatet utvikles over tid.

ODF-versjon | Dato for standardgodkjenning av OASIS | Første støttede versjon av programvaren
--- | --- | ---
ODF 1.0 | 2005-05-01 | OpenOffice.org 1.1.5 eller StarOffice 7
ODF 1.1 | 2007-02-02 | OpenOffice.org 2.2 eller StarOffice 8 Update 4
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 Utvidet (kompatibilitetsmodus) | — | LibreOffice 3.5
ODF 1.2 Utvidet | — | OpenOffice.org 3.2 eller StarOffice 9.2
ODF 1.3 | TBD | LibreOffice 7.0
ODF 1.3 Utvidet | — | LibreOffice 7.0

I nåværende versjoner kan du velge å lagre dokumentene dine ved å bruke ODF 1.2 eller ODF 1.0 / 1.1 (for bakoverkompatibilitet). Velg LibreOffice - PreferanserVerktøy - Alternativer - Last inn/ lagre - Generelt og velg ODF-formatversjonen.

Hvis du vil definere et annet filformat som standard, velger du LibreOffice - Preferanser Verktøy - Valg - Last inn/lagre - Generelt for å finne alternative filformater for hver $[offisename] dokumenttype.

## XML-filstruktur

Dokumenter i OpenDocument-format blir lagret som komprimerte zip-arkiver som inneholder XML-filer. Dersom du vil se på disse XML-filene, kan du pakke ut OpenDocument-filen med et utpakkingsprogram. De følgende filene og mappene ligger inni OpenDocument-filer:

1. Tekstinnholdet i dokumentet er lagret i content.xml.

   Som standard blir content.xml lagret uten formatering som for eksempel innrykk og linjeskift for å gjøre tiden det tar å lagre og åpne dokumentet hurtigst mulig. Du kan slå på bruk av innrykk og linjeskift fra Avanserte innstillinger der du angir /org.openoffice.Office.Common/Save/Document PrettyPrinting til SANN.

2. Filen meta.xml inneholder metainformasjon om dokumentet, som du kan skrive inn under Fil – Egenskaper.

   Dersom du lagrer et dokument med passord, vil alle XML-filene foruten meta.xml bli krypterte.

3. Filen settings.xml inneholder mer informasjon om innstillingene som gjelder for dokumentet.

4. I styles.xml finner du stilene som er brukt på dokumentet. Disse stilene finner du i stilvinduet.

5. Filen meta-inf/manifest.xml beskriver strukturen til XML-filen.

Filpakkenformatet kan inneholde flere filer og mapper.

## Definisjon av XML-formatene

Skjemaet for OpenDocument-formatene finner du på nettstedet www.oasis-open.org.

Lignende emner

Åpne dokumenter

Lagre dokumenter

Endre filtilknytning for Microsoft Office-dokumenttyper

Veiviser for dokumentomgjøring

Supporter oss!