Funksjonsveiviser

Innhold

# Funksjon

Åpner Funksjonsveiviseren, som interaktivt hjelper deg med å lage formler.

Før du starter veiviseren, velg en celle eller et celleområde fra gjeldende ark for å bestemme posisjonen der formelen skal settes inn.

For å bruke denne funksjonen …

#### Fra menylinjen:

VelgSett inn -> Funksjon.

#### Fra grensesnittet med faner:

På Sett inn-menyen i kategorien Sett inn, velg Funksjon.

#### Fra verktøylinjer:

Funksjonsveiviser

#### Fra tastaturet:

CommandCtrl + F2

Du kan laste ned hele spesifikasjonen for ODFF (OpenDocument Format Formula) fra OASISnettstedet.

Funksjonsveiviseren har to faner: Funksjoner brukes for å opprette formler, og Struktur brukes for å kontrollere den konstruerte formelen.

## Funksjoner-fanen

### Søk

Søk på en del av funksjonsnavnet.

### Kategori

Viser alle de kategoriene som de forskjellige funksjonene er tildelt. Velg en kategori for å vise de tilsvarende funksjonene i listefeltet nedenfor. Velg «Alle» for å se alle funksjoner i alfabetisk rekkefølge uavhengig av kategori. "Sist brukt" viser funksjonene som du nylig har brukt.

Du kan bla i hele Liste over kategorier og funksjoner

### Funksjon

Viser funksjonene i den valgte kategorien. Dobbeltklikk for å velge en funksjon. Et enkeltklikk viser en kort funksjonsbeskrivelse.

### Matrise

Kryss av hvis den valgte funksjonen skal settes inn i det valgte celleområdet som en matriseformel. Matriseformler opererer på flere celler. Alle cellene i matrisen inneholder formelen.

Alternativet Array er identisk med CommandCtrl+Shift+Enter-kommandoen, som brukes til å skrive inn og bekrefte formler i arket. Formelen settes inn som en matriseformel indikert med to klammeparenteser: { }.

Den maksimale størrelsen til et matriseområde er 128 x 128 celler.

### Inntastingsfelter for argument

Når du dobbeltklikker en funksjon, vises skrivefelter for argumenter til høyre i dialogvinduet. Du kan velge en cellereferanse som et argument ved å trykke direkte i cellen eller merke et område i arket mens du holder museknappen nede. Du kan også skrive numeriske og andre verdier eller referanser direkte inn i de tilsvarende feltene i dialogvinduet. Når du bruker datooppføringer, må du passe på at du bruker det riktige formatet. Trykk OK for å sette resultatet inn i regnearket.

### Krympe / Utvid

Klikk på Forminsk-ikonet for å minske dialogboksen til størrelsen på inndatafeltet. Det er da lettere å markere ønsket referanse i arket. Ikonene konverteres deretter automatisk til Utvid-ikonet. Klikk på den for å gjenopprette dialogboksen til dens opprinnelige størrelse.

Dialogvinduet blir automatisk minimert når du klikker med musa i et regneark. Så snart du slipper museknappen, blir dialogvinduet gjenopprettet. Referanseområdet du valgte med musa blir vist med blå ramme i dokumentet.

Forminsk

Ekspander

### Funksjonsresultat

Så snart du skriver inn argumenter i funksjonen, beregnes resultatet. Denne forhåndsvisningen informerer deg om hvorvidt beregningen skal utføres med de gitte argumentene. Hvis argumentene resulterer i en feil, vises den tilsvarende feilkoden.

De nødvendige argumentene vises med navn i fet skrift.

### f(x) (avhengig av den valgte funksjonen)

Gir deg adgang til enda et nivå av Funksjonsveiviseren så du kan flette en annen funksjon i funksjonen i stedet for en verdi eller referanse.

### Argument/parameter/cellereferanse (avhengig av den valgte funksjonen)

Antall synlige tekstfelter avhenger av funksjonen. Skriv inn argumenter enten direkte i argumentfeltene eller ved å klikke på en celle i tabellen.

### Resultat

Viser resultatet av utregningen eller en feilmelding.

### Formel

Viser den opprettede formelen. Du kan skrive inn delene direkte eller opprette formelen med hjelp av veiviseren.

### Tilbake

Flytter fokus bakover gjennom formelkomponentene og merker de.

For å velge en enkelt funksjon fra en kompleks formel bestående av flere funksjoner, dobbeltklikk funksjonen i formelvinduet.

### Neste

Gå framover gjennom formelelementene i formelvinduet. Du kan også bruke denne knappen til å tildele funksjoner til formelen. Hvis du velger en funksjon og trykker på Neste-knappen vil funksjonen dukke opp i formelvinduet.

Dobbeltklikk en funksjon i utvalgsvinduet for å overføre den til formelvinduet.

### OK

Avslutter funksjonsveiviseren og overfører formelen til de markerte cellene.

### Avbryt

Lukker dialogvinduet utan å overføre formelen.

## Strukturfane

På denne siden kan du se funksjonens struktur.

Hvis du starter Funksjonsveiviseren når cellepekeren er plassert i en celle som allerede inneholder en funksjon, åpnes Struktur-fanen og viser oppbygningen av den gjeldende formelen.

### Innehold

Du kan skjule og vise deler av funksjonen ved å klikke på pluss- eller minustegnene.

Blå prikker betegner korrekt innskrevne argumenter. Røde prikker angir ukorrekte datatyper. Hvis for eksempel et av argumentene til SUMMER-funksjonen er skrevet inn som tekst, framheves dette i rødt, ettersom SUMMER bare tillater inntasting av tall.

Supporter oss!