Punktredigeringslinjen

Innhold

# Redigeringspunkt linje

Rediger poeng vises når du velger et polygonobjekt og klikker Rediger punkt .

Disse funksjonene lar deg redigere punktene i en kurve eller et objekt som er gjort om til en kurve. Følgende knapper finnes:

## Slå av/på modus for redigering av punkter

Rediger formen på det valgte tegneobjektet.

Rediger punkter

## Flytt punkter

Slår på en modus der du kan flytte punkter. Musepekeren viser en liten, tom firkant når den er i ro over et punkt. Dra punktet til en annen posisjon. Kurven på begge sider av punktet følger bevegelsen, og den delen av kurven som er mellom de neste punktene, endrer form.

Pek på kurven mellom to punkter eller i en lukket kurve, og dra med musa for å flytte hele kurven uten å endre på formen.

Flytt punkter

## Sett inn punkter

Slår på innsettingsmodus. Denne modusen lar deg sette inn punkter. Du kan også flytte punkter på samme måte som i flyttemodusen. Du setter inn et punkt ved å trykke på kurven mellom to punkter, for så å flytte musa litt mens du holder nede museknappen. Punktet er et mykt punkt, og linjene til kontrollpunktene er parallelle og forblir parallelle ved flytting.

Hvis du vil lage et hjørnepunkt, må du først sette inn et mykt eller et symmetrisk punkt. Etterpå kan du gjøre dette om til et hjørnepunkt med funksjonen Hjørnepunkt.

Sett inn punkter

## Slett punkter

Bruk knappen Slett punkter til å slette ett eller flere valgte punkter. Du kan velge flere punkter samtidig ved å holde inne «Shift»-tasten mens du klikker punktene for å merke dem.

Merk punktene som skal slettes før du trykker på denne knappen. Du kan også trykke «Delete»-tasten.

Slett punkter

## Del kurve

Knappen Del kurve deler en kurve. Merk punktet eller punktene der du vil dele kurven, og trykk på denne knappen.

Del kurve

## Gjør om til kurve

Gjør om en kurve til en rett linje eller en rett linje til en kurve. Hvis du velger et enkeltpunkt, blir kurven foran punktet gjort om. Hvis du velger to punkter, blir kurven mellom punktene gjort om. Velger du flere enn to punkter blir en ny del av kurven gjort om for hver gang du trykker på denne knappen. Hvis det er nødvendig, blir runde punkter gjort om til hjørnepunkter og hjørnepunkter gjort om til runde punkter.

Hvis en del av kurven er rett, har sluttpunktene høyst ett kontrollpunkt hver. De kan ikke gjøres om til runde punkter uten at den rette linjen blir gjort om til en kurve.

Gjør om til kurve

## Hjørnepunkt

Gjør om de valgte punktene til hjørnepunkter. Hjørnepunkter har to flyttbare kontrollpunkt som er uavhengige av hverandre. Derfor går ikke en kurvet linje rett gjennom et hjørnepunkt, men former seg som et hjørne.

Hjørnepunkt

## Myk overgang

Gjør om et hjørnepunkt eller et symmetrisk punkt til et mykt punkt. Begge kontrollpunktene til hjørnepunktet blir justert parallelt og kan bare flyttes samtidig. Kontrollpunktene kan variere i lengde, slik at du kan variere krumninga.

Myk overgang

## Symmetrisk overgang

Gjør om et hjørnepunkt eller et myktpunkt til et symmetrisk punkt. Begge kontrollpunktene til hjørnepunktet blir justert parallelt og er like lange. De kan bare flyttes samtidig, og krumninga er den samme i begge retninger.

Symmetrisk overgang

## Lukk Bézier

Lukker en linje eller en kurve. Du lukker en linje ved å forbinde det siste punktet med det første, som er markert med en større firkant.

Lukk Bézier

## Fjern Punkter

Aktiverer Fjern punkter-modus. Hvis denne modusen er aktivert, kan du fjerne et punkt ved å dra og slippe det på et mellomrom direkte mellom to punkter som grenser til punktet du fjerner.

Fjern punkter

Lignende emner

Konvertering av 2D-objekter til kurver, polygoner og 3D-objekter

Kurver og polygoner

Verktøylinjer

Supporter oss!