Formel

Innhold

# Formelalternativer

Definerer alternativer for formelsyntaks og lastealternativer for Calc.

For å bruke denne funksjonen …

Åpne et regneark og velg LibreOffice → InnstillingerVerktøy → Innstillinger → LibreOffice Calc → Formel

## Alternativ for formel

### Formelsyntaks

Det er tre alternativer. La oss se det ved eksempel. I et regneark er det to regneark, Ark1 og Ark2. I A1-cellen av Ark1 er det en referanse til C4-cellen av Ark2.

- Calc A1 - Dette er standarden i LibreOffice Calc. Referansen blir =$Ark2.C4

- Excel A1 - Dette er standarden i Microsoft Excel. Referansen blir =Ark2!C4

- Excel R1C1 – Dette er den relative rad-/kolonneadresseringen, kjent fra Microsoft Excel. Referansen vil være =Ark2!R[3]C[2]

### Bruk engelske funksjonsnavn

I LibreOffice kan Calc-funksjonsnavn oversettes. Som standard er avkrysningsboksen av, hvilket betyr at de lokale funksjonene brukes. Hvis du merker av i dette avmerkingsboksen, bytter du lokaliserte navn med de engelske. Denne skjer forformelangivelse og visning, funksjonsveiviser og formeltips. Du kan selvfølgelig fjerne markeringen for å bruke de lokale funksjonene.

## Separatorer

Dette alternativet lar deg konfigurere separatorer i formeluttrykkene dine. Dette kommer til nytte når du for eksempel vil skille funksjonsparametrene dine med kommaer (,) i stedet for semikolon (;).

I steden for å skrive for eksempel =SUM(A1;B1;C1) kan du skrive =SUM(A1,B1,C1).

På samme måte kan du også endre kolonne- og radskillere for in-line matriser. Tidligere brukte en in-line matrise semikoloner (;) som kolonneseparatorer og rørsymbolene (|) som radseparatorer, så et typisk uttrykk i linjeoppstillingen så ut som dette for en 5 x 2 matrisearray:

={1;2;3;4;5|6;7;8;9;10}

Ved å endre kolonneseparatorene til komma (,) og radseparatorene til semikolon (;), vil det samme uttrykket se slik ut:

={1,2,3,4,5;6,7,8,9,10}

## Innstillinger for detaljerte beregninger

Angir reglene for konvertering fra strengverdier til numeriske verdier, strengverdier til cellereferanser og strengverdier til dato- og klokkeslettverdier.

Dette påvirker innebygde funksjoner som INDIRECT, som tar en referanse som en strengverdi, eller dato- og klokkeslettfunksjoner som tar argumenter som strengverdier i lokale formater eller ISO 8601-formater.

## Beregn på nytt ved lasting av fil

Re-kalkuleringav formler kan ta betydelig tid når du laster inn veldig store filer.

### Excel 2007 eller nyere

Det kan ta lang tid å laste inn en stort regneark. Hvis du ikke trenger å oppdatere de store regnearkdataene umiddelbart, kan du utsette omberegningen til et bedre tidspunkt. LibreOffice lar deg utsette rekalkuleringen av Excel 2007 (og nyere) for å minske lastetiden.

### ODF-regneark (ikke lagret av LibreOffice)

LibreOffice lagrer regnearkformelresultatene til ODF-filen. Denne funksjonen hjelper LibreOffice med å beregne et stort ODF-regneark lagret av LibreOffice raskere.

For ODF-regneark som er lagret av andre programmer, der slike bufrede formelresultater kanskje ikke eksisterer, kan omberegning utsettes for å øke hastigheten på filinnlastingen som med Excel 2007-filer.

For oppføringene ovenfor er følgende valg mulig:

- Aldri rekalkuler - Ingen formler vil bli beregnet på nytt når filen lastes inn.

- Rekalkuler alltid – Alle formler vil bli beregnet på nytt ved filinnlasting.

- Be bruker – Be brukeren om handling.

LibreOffice lagrede ODF-regneark vil bruke alternativene Aldri omberegn og Rekalkuler alltid.

### Optimal radhøyde

For store regnearkdokumenter avhenger optimal radhøydeberegning av celleinnholdets formatering og også av resultatet av de betingede formaterte formlene. Denne innstillingen hjelper til med å forkorte lastetidene ved å kontrollere den optimale radhøydeberegningen.

- Aldri omberegn - Ingen radhøyde vil bli beregnet på nytt ved innlasting av filen.

- Rekalkuler alltid – Alle r vil bli beregnet på nytt ved filinnlasting.

- Be bruker – Be brukeren om handling.

Lignende emner

Matriseformler

R1C1 Referansesyntaks for Calc-formler

Supporter oss!